open-index/open-wikipedia-markdown huggingface dataset:
Them Crooked Vultures (אלבום)

**Them Crooked Vultures** (בעברית: **הנשרים הרעים ההם**) הוא אלבום הבכורה של סופרגרופ הרוק האמריקנית Them Crooked Vultures. האלבום יצא לחנויות ב-16 בנובמבר 2009, ומתוכו הגיעו שני סינגלים: "New Fang", שהושק ב-26 באוקטובר, ו-"Mind Eraser, No Chaser", שהושק ב-3 בנובמבר. האלבום הגיע למקום ה-12 בבילבורד 200, לאחר שמכר 70,000 עותקים בשבוע הראשון לצאתו.

## יציאה לאור
הסינגל הראשון מהאלבום, New Fang, יצא ב-26 באוקטובר 2009. ב-3 בנובמבר הושק רשמית השיר "Mind Eraser, No Chaser", שהוצע להורדה חינמית בחנות iTunes.

האלבום יצא לחנויות באירלנד, גרמניה, הולנד, בלגיה ואוסטרליה ב-13 בנובמבר 2009. הוא הגיע לארצות הברית בחברות DGC ו-Interscope (שתיהן חברות בת של יוניברסל מיוזיק גרופ) ב-17 בנובמבר 2009; וכן לבריטניה יום לפני כן בחברת תקליטי RCA. לפני תאריך ההוצאה לאור הרשמי האלבום הופיע בערוץ ה-YouTube הרשמי של הלהקה.

## רשימת רצועות

## סינגלים

**New Fang** ("ניב חדש") הוא סינגל הבכורה של סופרגרופ ההארד רוק האמריקנית Them Crooked Vultures. זה היה השיר הראשון עליו עבדה הלהקה. השיר יצא כסינגל הראשון מאלבום הבכורה של הלהקה, Them Crooked Vultures, ב-26 באוקטובר 2009. השיר נכנס לרשימת עשרת שירי האלטרנטיב הטובים ביותר במגזין בילבורד (מקום עשירי), וכן לעשרים השירים הטובים ברוק המיינסטרים (מקום 13) וברוק (מקום 14). השיר, שבוצע ב-15 באוקטובר בהופעה בניו יורק, תואר על ידי המבקר נייט צ'ינן מהניו יורק טיימס, כשיר מהעליזים של הלהקה, עם רמז לרוק דרומי.

## ביקורות

באתר Metacritic, שמסכם ביקורות מיקצועיות לציון סופי, קיבל האלבום ציון 75 מתוך 100, בהתבסס על 23 ביקורות. הכתב גרג קוט מה-Chicago Tribune העניק מחמאות רבות לאלבום במאמרו, וציון של 3.5/4. הוא כתב במאמרו שהאלבום מלא ב"ריפים מלוכלכים ומלודיות נדבקות", והלל את עבודתו של רב הנגן ג'ון פול ג'ונס, וכינה את "שליטתו במרקם, אם בקלבינט מגניב ב-'Scumbag Blues,' פסנתר קלאסי ב-'Spinning in Daffodils' או גיטרת סלייד ב-'Reptiles'" ה"נשק הסודי" של הלהקה. סטיב היידן מאתר A.V. Club אמר שהאלבום "לא משתווה למגניבות הברורה של אבותיו [הכוונה ללד זפלין, נירוונה וקווינס אוף דה סטון אייג']; הוא נשמע כמו אלבום קווינס אוף דה סטון אייג' באיכות ירודה." עם זאת, הוא כתב במאמר שהאלבום היה "כיף חיים טהור", העניק לו ציון B+, וכתב ש"ההנאה הגדולה ב-Them Crooked Vultures היא לשמוע שלושה נגנים מוכשרים מאוד שמתחברים במהירות ובקלות בשירים שבנוים על ריפים פשוטים, שהומצאו תוך שעשוע חמש דקות לפני כן."

דייוויד קוואנטיק מה-BBC נתן לאלבום ביקורת חיובית מאוד וכתב, "אלבומם הראשון הוא אכן מעולה. [...] האלבום נשמע כמו QOTSA, כאשר הום מנגן בגיטרה ושר, אבל עם, לא מפתיע, נגיעות דמויות-זפלין. השיר 'Scumbag Blues' היה יכול להתאים מאוד באלבום זפלין השני, והסינגל המצוין 'No One Loves Me & Neither Do I', הוא בן דודו הרחוק של Trampled Under Foot [שיר של לד זפלין]. ביחד הם יוצרים אלבום רוק ראוי שמודע לשורשיו."

## מצעדים

## קישורים חיצוניים

## הערות שוליים

קטגוריה:אלבומי בכורה מ-2009
קטגוריה:אלבומי רוק אלטרנטיבי
הפועל ראשון לציון (כדורסל נשים)

**הפועל ראשון לציון** הוא מועדון כדורסל נשים ישראלי מהעיר ראשון לציון, המשחק בליגת העל.

מלבד קבוצת הנשים הראשונה אשר נמצאת בליגה הבכירה, פתחה ב-2010 האגודה 8 מרכזים של בית ספר לכדורסל. 
בנוסף קיימת באגודה מחלקת נערות, עם קבוצות נערות א', נערות ב' וילדות ו-4 קבוצות נשים ארצית. בסה"כ פעילות באגודה כ-300 בנות בכל הגילאים.

הקבוצה הוקמה בשנת 2004 ובשלוש השנים בליגה הארצית הייתה רחוקה משחק אחד מלהעפיל ללאומית. 
בסופו של דבר, לקראת תום הפגרה ולאחר ש"הפועל מטה יהודה" ויתרו על העלייה, הועלתה הקבוצה ללאומית. 

בליגה הלאומית שיחקה הקבוצה במשך שלוש עונות. ובעונת 2009/10 הפסידה בסדרת הגמר להפועל מעגן מיכאל 2-1, ונשארה בלאומית. בתום העונה, בדומה לעליית הליגה הקודמת, הוקפצה הקבוצה לליגת העל במקומה של אס"א ירושלים, שוויתרה על השתתפותה בליגה.

בקיץ 2010, אחרי 4 שנים נפרדה הקבוצה מאפי בינשטוק, המאמן שהעלה את הקבוצה מהליגה הארצית, עד ההתמודדות על העלייה לליגת העל. במקומו הוחתמה בקבוצה מאמנת נבחרת הנערות שירה העליון, לה הייתה זו התנסות ראשונה באימון קבוצת נשים.

את עונת 2010/11 סיימה הפועל ראשון לציון במקום החמישי בליגת העל לנשים. את עונת 2011/12 סיימה הקבוצה במקום השביעי באותה הליגה.

עונת 2012/13 נפתחה בראשון לציון עם 6 הפסדים רצופים. בהמשך העונה הקבוצה התאוששה, החתימה את השחקנית ה-WNBA ריקוואנה וויליאמס, ניצחה 8 משחקים וסיימה את העונה במקום השישי (המקום הראשון בבית התחתון).

את עונת 2013/14 פתחה הפועל ראשון לציון עם 8 שחקניות בלבד. לאחר רצף הפסדים בפתיחת העונה, החליפה הקבוצה 2 מהשחקניות הזרות והחתימה שתי שחקניות חיזוק ישראליות. הקבוצה העפילה בסוף העונה הרגילה לבית העליון של הפלייאוף וסיימה את העונה במקום החמישי. 
לקראת עונת 2014/15, התאחדה מחלקת הנערות של הפועל ראשון לציון עם מחלקת הנערות של מכבי ראשון לציון (כדורסל).

## תארים והישגים
***[[גביע המדינה בכדורסל נשים|גביע המדינה]]**: 
**זכייה (1): 2021/2022

## שחקניות עבר

## מאמני עבר

## קישורים חיצוניים
* הפועל ראשון לציון החליטה: ליגת העל
* פרופיל הקבוצה באתר מנהלת הליגה

## הערות שוליים

*
ראשון לציון
קטגוריה:קבוצות כדורסל נשים ישראליות
הומוגניות (כימיה)

**הומוגניות** של תערובת חומרים היא אחידות התערובת. תערובת נחשבת הומוגנית כשבמקרה שמחלקים אותה לשניים תהיה כמות שווה מכל המרכיבים בשני החלקים. הומוגניות היא התכונה ההפוכה להטרוגניות.

הומוגניות תלויה בטווח הגודל שבו מסתכלים. תערובת של חומרים תהיה הומוגנית בחלוקה לשניים, רק כל עוד הגודל של החלקים גדול בהרבה מגודל המרכיבים הבסיסיים בתערובת; מתחת לגודל זה אין משמעות להגדרה של תערובת הומוגנית.

תהליך של הפיכת תערובת להומוגנית קרוי המגון (הומוגניזציה).

## ראו גם
* תערובת
* הטרוגניות

קטגוריה:הנדסה כימית
משפט גרין דיסקרטי

בחשבון אינפיניטסימלי, **גרסאות דיסקרטיות של [[משפט גרין]]** מתארות את הקשר בין אינטגרל כפול של פונקציה ב"תחום מלבני מוכלל" *D*  (תחום שנוצר מאיחוד סופי של מלבנים במישור), וצירוף ליניארי של הפונקציה הקדומה של פונקציה נתונה, בפינות התחום. ערך זה מציג גרסה של משפט גרין הדיסקרטי

, המכלילה את אלגוריתם טבלת שטח מסוכם מתחום מלבני לאיחוד של כמה מלבנים.

המשפט נקרא על שם המתמטיקאי האנגלי ג'ורג' גרין, לאור הדמיון בינו לבין משפט גרין:  שני המשפטים מתארים קשר בין אינטגרציה לאורך עקום, ואינטגרציה על תחום החסום על ידי העקום. משפט גרין הדיסקרטי מיושם בהקשרים של חישובי שטחים מהירים, החל מאפליקציות ממוחשבות כגון זיהוי אובייקטים בתמונה, וכלה בחישוב יעיל של הסתברויות.

## המשפט

ממוזער|120 px|   הגדרת הפרמטר   <math>\alpha_D</math>  
תהי *f* פונקציה אינטגרבילית במישור, ותהי:

:F\left(x,y\right)\equiv \int_0^y \int_0^x f\left(u,v\right) \, du \, dv 

הפונקציה הקדומה שלה.  יהי *D* תחום מלבני מוכלל במישור **R**2.  אזי ניסוח המשפט הוא:

: \iint_D f\left(x,y\right) \, dx \, dy = \sum_{\vec{x}\in\nabla\cdot D} \alpha_D \left(\vec{x}\right)\cdot F\left(\vec{x}\right),

כאשר \nabla\cdot D היא קבוצת הפינות של התחום הנתון *D*, ו -  \alpha_D הוא פרמטר דיסקרטי עם ערכים אפשריים {0, ±1, ±2}, אשר נקבע על פי סוג הפינה, בהתאם לציור משמאל.  

## רעיון להוכחה
כדי להוכיח את המשפט ניתן להפעיל את הנוסחא מהאלגוריתם טבלת שטח מסוכם על המרובעים שמרכיבים את התחום המלבני המקורי:

400px

כפי שניתן לראות בתמונה לעיל, מקדמי הפונקציה הקדומה (+\-) מקזזים זה את לאורך המרובעים, מלבד פינות התחום המקורי.

## דוגמה
בהינתן פונקציה *f* שמוגדרת ב - **R**2, תהי *F* הפונקציה הקדומה שלה.  יהי *D* התחום שצבוע בירוק בתמונה הבאה:

320px

אזי טענת המשפט לגבי התחום המלבני, היא:

: \iint_D f\left(x,y\right) \, dx \, dy = F\left(J\right)-2F\left(K\right)+F\left(L\right)-F\left(M\right)+F\left(N\right)-F\left(O\right)+F\left(P\right)+F\left(Q\right)-F\left(R\right).

## הכללות
פאם ושותפיו הציעו הכללה לתחומים פוליגוניאליים על ידי תכנון דינמי.

## ראו גם
* משפט גרין

## לקריאה נוספת

* The discrete Green Theorem and some applications in discrete geometry

## הערות שוליים

גרין דיסקרטי
קטגוריה:אינטגרלים
דמיטרי בלודוב

**דמיטרי בְּלוּדוֹב** (בכתב רוסי: **Дмитрий Николаевич Блудов**; 16 באפריל 1785 – 2 במרץ 1864) היה דיפלומט ומדינאי בכיר באימפריה הרוסית במחצית הראשונה של המאה ה-19. היה חבר האקדמיה הרוסית למדעים ומשנת 1855 גם נשיאהּ.

## ביוגרפיה
דמיטרי בלודוב נולד באחוזה משפחתית באזור מחוז ולדימיר של ימינו. אביו נפטר בהיותו ילד קטן, והוא התחנך בהשגחת אמו. בשנת 1800 עבר לסנקט פטרבורג, והחל לשרת במשרד החוץ. בתקופה זו התקרב לוואסילי ז'וקובסקי ולניקולאי קרמזין, שאליו היה קרוב במיוחד. דרכו הוא נחשף לפעילות ספרותית. הוא היה משתתף פעיל בוויכוחים בין הסופרים, אך בעצמו לא כתב. הסופרים, מצִּדם, העריכו מאוד את השכלתו וידע בנושאים שונים.

בין השנים 1817–1820 הוא שהה בשליחות בלונדון. הוא הכיר מקרוב את החברה האנגלית ואת יחסהּ לחוק ולחופש הפרט. ידוע שקרמזין המליץ בפני הצאר ניקולאי הראשון על בלודוב כבעל יכולות בלתי רגילות ויכולת לעמוד בכל תפקיד בשירות הציבורי. בוועדה שהוקמה לאחר מרד הדקבריסטים כיהן בלודוב כמזכיר כללי. עם סיום עבודתה של הוועדה, עוד בשנת 1825, הוא קוּדם לתפקיד סגן שר החינוך. בשנת 1830, בהיעדר שר המשפטים, הוא היה שר המשפטים בפועל. כמו כן הוא ניהל בתקופות שונות את משרד הפנים ומשרד המשפטים. על פעילות זו קיבל בשנת 1842 תואר רוזן.

בהתאם להנחיותיו, ובהשתתפותו, יצאו לאור בשנים 1842 וב-1857 ספרים המאגדים את חוקי האימפריה.

בתקופת שלטונו של אלכסנדר השני קוּדם בלודוב ליו"ר המועצה המדינית וראש הממשלה. הוא פעל רבות לקידום הרפורמה שבוצע בשנת 1861, שבהּ בוטלה שיטת הצמיתות שהייתה נהוגה עד אז באימפריה הרוסית.

בלודוב נפטר בשנת 1864, ונטמן במנזר אלכסנדר נבסקי שבסנקט פטרבורג.

## משפחתו
בגיל 16 התאהב בלודוב בנסיכה שצ'רבטובה, שהייתה מבוגרת ממנו ב-7 שנים, אך לאור גילו הצעיר הוא לא יכול היה להינשא לה. לאחר מספר שנים הוא הציע לה נישואים, אך משפחת הכלה לא אבתה לכך. הוא התחתן רק בשנת 1812 כאשר היה בן 27 ובחירת לבו הייתה כבר בת 34. לזוג נולדו 5 ילדים.

## קישורים חיצוניים

* ביוגרפיה 

קטגוריה:ראשי ממשלת רוסיה
קטגוריה:האימפריה הרוסית: פוליטיקאים
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור ולדימיר הקדוש
ב
ב
קטגוריה:ילידי 1785
קטגוריה:נפטרים ב-1864
נאסי (שפה)

**נאסי** היא שפה המורכבת מאוסף ניבים שונים, המשמשת את בני עם הנאסי החיים בדרום-מערב סין. השפה משתייכת לענף הטיבטי-בורמי במשפחת השפות הסינו-טיבטיות.

## נתונים כלליים
מספר דוברי השפה עומד על מעל ל-300,000. היא מדוברת בקרב בני הנאסי ועמים נוספים במחוז יונאן באזור האוטונומי ליציאן-נאסי, וכן באזורים וײסי, צ'ז'ונדיאן, נינלאן, דאצין, יונשן, חה-צין, צזיאן-צ'ואן, ולאנפינג. כמו גם באזורים מסוימים במחוז סצ'ואן.

השפה משמשת באופן פעיל את כל רובדי האוכלוסייה ומקיפה את כל תחומי החיים של דובריה. באזורים מסוימים מתנהלים הלימודים בבתי הספר היסודיים בשפת הנאסי, יוצאים לאור עיתונים וספרות מגװנת, ומשודרים אף שידורי רדיו וטלוויזיה.

הניבים המרכיבים את השפה מתחלקים למזרחיים ומערביים. הקבוצה המזרחית הכוללת בין היתר את הניבים יונין, גואבה, ובאיצויבה, המדוברים בידי שבט המוסואו נחשבת כיום על ידי בלשנים רבים כקבוצה קרובה לשפות המוסואו. הקבוצה המערבית (שהיא למעשה, שפת הנאסי) מתחלקת לניבים צפונײם ודרומײם המובדלים ביניהם במערכת הצלילים ובאוצר המלים. בניבים הצפוניים מרובות המלים השאולות מטיבטית ואילו בדרומײם - מסינית.

טיפוס המשפט בשפה הוא מסוג SOV.

## [[פונולוגיה|הגיית השפה]] וכתיבתה
שמאל|ממוזער|250px|דוגמת הכתב הנאסי. דונגבה (למעלה) וגבה (למטה)
מבחינה היסטורית נכתבת שפת הנאסי בשלוש מערכות כתב שונות. כתב הדונגבה הפיקטוגרפי וכתבי הגבה והמאלימסה ההברתיים.

**דונגבה** - כתב הכולל קרוב ל-2000 סימניות ש-90% מתוכן - פיקטוגרמות. מספר מצומצם בלבד של סימניות הוא בעל משמעות פונולוגית. כתב זה שימש את כהני הדת לכתיבת הטקסטים המקודשים להם. כיום מכירים כתב זה רק כמה עשרות זקנים.

**גבה** - כתב הברות שפותח מסימני הכתב הסיני, סימניות דונגבה מפושטות וסימנים נוספים. לסימני הגבה לא הייתה קיימת מערכת קריאה וכתיבה אחידה, וכל כהן דת השתמש בסימנים כראות עיניו.

**הכתב הלטיני** - הוכנס על ידי הממשלה הסינית ב-1957. מבוסס על תעתיק פין-יין אך משתמש בעיצורים בסופי ההברות לציון מערכת הטונים.
רק כ-70,000 איש מכלל דוברי הנאסי מסוגלים להשתמש במערכת כתב זו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שפות סינו-טיבטיות
זולו (שפה)

**זולו** (**isiZulu**) היא שפה ממשפחת שפות הבנטו, לשונם של בני הזולו החיים בדרום אפריקה, ולה כ-10 מיליון דוברים. זוהי השפה הנפוצה ביותר כשפת אם בדרום אפריקה, כשקרוב לרבע מאוכלוסיית המדינה דוברים אותה כשפה ראשונה ועוד למעלה ממחצית מהאוכלוסייה מבינים אותה. השפה, המדוברת בעיקר במזרחה של הרפובליקה, נמנית בין אחת עשרה השפות הרשמיות של המדינה מאז 1994.

## מחקר וחלוקה
זולו משתייכת לענף הדרום-מזרחי של שפות בנטו (נגוני), וכרבות מאחיותיה למשפחת השפות היא נכתבת באלפבית הלטיני. קרובתה המובהקת ביותר היא שפת הקוסה, ודוברי שתי השפות נחשבים כמבינים אלה את אלה. מלבד החבלים קוואזולו-נטאל, מפומלנגה וחאוטנג – בהם היא שפה עיקרית, מדוברת הזולו בחבלים השכנים - המדינה החופשית, הפרובינציה הצפון מערבית ואחרים סמוכים, וקהילות נודדות לקחו אותה אף אל ארצות שכנות ובראשן זימבבואה (שם היא קרויה נדבלה צפונית).

מרכזיה העירוניים הראשיים של שפת הזולו הם הערים דרבן ויוהנסבורג.

כיתר קרובותיה ממשפחת שפות-הבנטו, הטמיעה הזולו עם היווצרה צלילים רבים שהגיעו מהקבוצות הילידיות המוקדמות ביותר שאכלסו את דרום אפריקה – עובדה זו מתבטאת בשימור עיצורים מצוצים ("קליקים") ייחודיים (בקוסה הם אף נפוצים יותר). בדומה לשפות אפריקניות אחרות התקיימה גם הזולו כשפה שבעל-פה עד למפגש עם מיסיונרים אירופים בזמן החדש, וספר הדקדוק הראשון בשפת הזולו פורסם בנורווגיה ב-1850. ב-1883 הופיע ספר התנ"ך בזולו, והיה למסמך הראשון שנכתב בשפה זו. ב-1901 יצר ג'ון לנגליבללה דובה, איש רוח מנטאל, את המכון החינוכי-הילידי הראשון במדינה, ובשנת 1933 נכתב על ידו הרומן הראשון בזולו, כשבעקבותיו באו סופרים נוספים.

במאה ה-20 נוצרה שפת פידג'ין בשם פאנאגלו שרוב אוצר המילים שלה מורכב מאוצר המילים של שפת הזולו. השפה הייתה שימושית בעיקר בקרב עובדי מכרות.

בעוד שעד לביטול האפרטהייד ב-1994 לא היה לזולו כל מעמד חוקי בציבוריות ובמינהל הדרום אפריקניים, הרי שבבנטוסטן של קוואזולו השפה שימשה בהיקף נרחב, ומאז תום האפרטהייד היא נהנית מפריחה. החל משנות ה-80 הטלוויזיה של דרום אפריקה מגישה תוכניות מגוונות בשפת זולו, כמו כן הרדיו בשפה זו נהנה מפופולריות ועיתונים שונים יוצאים לאור בזולו, אם כי בעיקר ביוהנסבורג ובנטאל.

השפה האנגלית (ובעקבותיה גם עברית) קלטה לתוכה מספר מילים מזולו, ובהן ממבה ואימפלה, ואנגלית דרום אפריקנית ספגה מילים רבות אחרות - בהן "אובונטו", שמשמעה חמלה, אנושיות - ושהושאלה על ידי יוצרי מערכת הפצת הלינוקס הפופולרית.

## קישורים חיצוניים

* מילון אנגלי-זולו
* 

קטגוריה:שפות
קטגוריה:שפות טונאליות
קטגוריה:דרום אפריקה: תרבות
קטגוריה:זולו
קטגוריה:שפות בנטו
פסטל (סוגה בשירה)

**פסטל** (ברומנית: **Pastel**) הוא השם שניתן לסוגה ייחודית של השירה הרומנית. המושג "פסטל" הוכנס לשימוש על ידי המשורר הרומני וסילה אלכסנדרי, כהגדרה לשירים המהווים תיאור טבע.

אלכסנדרי פרסם בשנים 1867–1869, בכתב העת של החוג ז'ונימיה, שיחות ספרותיות, סדרה של פסטלים שזכו לביקורות טובות. המבקר הספרותי טיטו מאיורסקו, ב-1872, בספרו Direcţia nouă în poezia şi proza română (כיוון חדש בשירה ובפרוזה הרומנית) ציטט במלואם שני פסטלים של אלכסנדרי וקבע בהערותיו כמה מהפרמטרים של הפסטל והם:
* שירים ליריים.
* סגנון תיאורי.
* תחושה חזקה ונקייה של הטבע.
* כתיבה בשפה יפה במיוחד.

הפסטל מתאפיין בקשר הדוק בין רגשות המשורר ובין הטבע המתואר על ידו. הפסטל מהווה תמונת טבע המצוירת במילים ומשום כך נדרשת בחיבורו תשומת לב לאמצעים המקובלים באומנויות הפלסטיות, קומפוזיציה, צבעים ואיזון בין המרכיבים.

עוד לפני אלכסנדרי היו התחלות של משוררים דוגמת גאורגה אסאקי, יון הליאדה רדולסקו וגריגורה אלכסנדרסקו. בעקבות אלכסנדרי, ניסו משוררים רומנים נוספים (בהם ג'ורג'ה קושבוק, אלכסנדרו מצ'דונסקי, יון פילאט, וסילה וולקולסקו, דימיטריה אנגל וג'ורג'ה טופרצ'אנו) את ידם בכתיבת פסטלים.

## קישורים חיצוניים
* האנציקלופדיה של הכותבים הרומנים 
* ro.wikisource פסטלים 

קטגוריה:סוגות שיריות
קטגוריה:ספרות רומנית
אלייה איזטבגוביץ'

שמאל|ממוזער|200px|אלייה איזטבגוביץ'
**אלייה איזטבגוביץ**' (בסרבו-קרואטית: **Алија Изетбеговић**; 8 באוגוסט 1925 – 19 באוקטובר 2003), הנשיא האחרון של נשיאוּת בוסניה והרצגובינה במסגרת הרפובליקה הפדרלית הסוציאליסטית של יוגוסלביה, הנשיא הראשון שלה כמדינה הנלחמת על עצמאותה ועל יציבותה הפנימית במלחמת בוסניה (1992 עד 1996), ואחד משלושת חברי נשיאוּת בוסניה והרצגובינה (1996 עד 2000) ויו"ר הנשיאות (1996–1998, 2000), כנציג הבוסניאקי של הפדרציה.

בשנת 2010 נבחר בנו של אלייה, בקיר איזטבגוביץ', לחבר הבוסניאקי של נשיאות בוסניה והרצגובינה.

## ביוגרפיה
אלייה איזטבגוביץ' נולד בצפון בוסניה, השלישי מבין חמישה ילדים. משפחתו הייתה משפחה ענייה שהגיעה לבוסניה מבלגרד בשנת 1861, לאחר נסיגת האימפריה העות'מאנית מסרביה, שם גרה המשפחה במשך מאות שנים. אביו היה רואה חשבון ואף נבחר לראש העיירה, ולפי דיווחים מסוימים, אף הציל למעלה מארבעים סרבים שנידונו למוות לאחר רצח פרנץ פרדיננד ביוני 1914. אביו לחם בצבא האוסטרו-הונגרי בחזית האיטלקית במלחמת העולם הראשונה. בזמן המלחמה הוא נפצע קשה, והיה חצי משותק במשך לפחות עשור. בשנת 1927 פשט רגל, והמשפחה עברה לסרייבו, שם קיבל איזטבגוביץ' חינוך חילוני. בזמן מלחמת העולם השנייה, כאשר בוסניה הייתה חלק מהמדינה העצמאית של קרואטיה תמך באס אס ובשל כך נעצר על ידי הצ'טניקים ונידון לשלוש שנות מעצר, אך שוחרר בשל מעשי אביו בזמן מלחמת העולם הראשונה. לפני מעצרו קיבל תואר במשפטים מאוניברסיטת סרייבו.

בסוף שנות ה-80, יוגוסלביה החילה מערכת רב-מפלגתית, דבר שדרבן את איזטבגוביץ' ואנשיו להקים את מפלגת הפעולה הדמוקרטית. בשנת 1992 נבחר לנשיאות בוסניה. באותן השנים התמוטטה היציבות האתנית בסביבת המדינה. איזטבגוביץ' הציע בתחילה יצירת קונפדרציה שתשמור באמצעי שלום על יחידה בוסנית אחת. באותה השנה העם הבוסני הכריע בעד עצמאות במשאל עם, דבר שזכה להתנגדות מצד סרביה. הסכסוך בין בוסניה לסרביה גרם להידרדרות שהביאה למלחמת בוסניה. במשך 3 וחצי שנים חי איזטבגוביץ' בסראייבו הנצורה והמוקפת על ידי הצבא הסרבי. במהלך המלחמה הגיעו מוסלמים רבים להתנדב בצבא הבוסני כנגד סרביה. בשנת 1993 הסכים איזטבגוביץ' להסכם שלום שחילק את בוסניה לפי מאפיינים אתניים. פסקת האש החלה בסופו של דבר במרץ 1994.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:יושבי ראש נשיאות בוסניה והרצגובינה
קטגוריה:פוליטיקאים בוסנים
קטגוריה:פוליטיקאים יוגוסלבים
קטגוריה:בוגרי אוניברסיטת סרייבו
קטגוריה:מלחמת בוסניה: אישים
קטגוריה:ילידי 1925
קטגוריה:נפטרים ב-2003
חיטחבים

**חיטחבים** (שם מדעי: Bryozoa) היא מערכה של חסרי חוליות מושבתיים, רובם חיים בימים ומיעוטם בנחלים ומקווי מים מתוקים ונפוצים בעולם כולו. לחיטחבים מבנה פנימי מורכב: לרובם שלד גירני המצופה שכבת קוטיקולה דקה. כ-4000 מיני חיטחבים ידועים כיום בעולם.

## מאפיינים
לחיטחבים אין קרבה סיסטמטית ברורה למערכת אחרת של חסרי חוליות. יש מושבות חיטחבים שהן קרומיות ומכסות את המצע, ויש שדומות לשיחים זעירים ואף לאלמוגים. כל פרט במושבה נראה כקופסה זעירה שאורכו פחות ממילימטר, הוא עשוי מחומר כיטיני או גירני ובקצהו קבוע פתח בודד. במושבות קרומיות צמודים הפרטים זה לזה בדופנותיהם הצדדיים והפתח מופנה כלפי מעלה. הפתח של בעלי השלד הגירני סגור במכסה כיטיני מעוגל. מבעד לפתח נשלף זר זרועות עדינות, גמישות וריסניות, שמקיפות את הפה שנמצא במרכז.

הזרועות יוצרות מין משפך סביב הפה וחלקיקי מזון נסחפים אליו באמצעות זרם המים שיוצרת תנועת הריסים. האיברים הפנימיים בתוך קופסת השלד כוללים מנגנון לשליפת זר הזרועות, מעי פשוט שצורתו כפרסה, מערכת רבייה ומערכת עצבים. לחיטחבים אין איברי חישה או איברי הפרשה.

התפתחות המושבה נעשית על ידי הנצה של פרטים חדשים מגופם של אלה שקדמו להם. הקשר ביניהם נוצר באמצעות נקבים בדופנות המשותפים. מושבות חדשות נוצרות ברבייה מינית. מן הביצית המופרית נוצרת פגית ריסנית בעלת צורה כדורית, ששוחה במים ובוחרת מקום להתיישבות. לאחר שהפגית נצמדת למצע היא מתפתחת והופכת לפרט הראשון של המושבה החדשה.
מיני החיטחבים נבדלים ביניהם בצורת המושבה, בגודלה ובצבעיה. מינים שונים מתפתחים על גבי סלעים, בעלי חיים ימיים או אצות גדולות.

## מיון
* מחלקת Stenolaemata
* מחלקת Gymnolaemata
* מחלקת Phylactolaemata

## מינים נפוצים
* בוגולה חופית
* נקצולית
* סעיפנית רכה
* נקבובית
* פרגודית עדינה
* כברנית הנקיקים
* קרומיתית

## גלריה

תמונה:Mosdiertje groot.jpg
תמונה:Freshwater Bryozoan234.JPG
תמונה:Costazia_costazi.jpg


## קישורים חיצוניים

* 

קטגוריה:בעלי חיים שתוארו ב-1831
קטגוריה:טקסונים שתוארו בידי כריסטיאן גוטפריד אהרנברג
קטגוריה:מערכות של בעלי חיים
קטגוריה:לופוטרוכוזואה
קטגוריה:טקסונים קיימים שהתפתחו באורדוביק
עוד סיפור סינדרלה

**עוד סיפור סינדרלה** (באנגלית: **Another Cinderella Story**) הוא סרט קומדיית נעורים מוזיקלית משנת 2008 בבימויו של דיימון סנטוסטפנו ובכיכובה של סלינה גומז, דרו סילי וג'יין לינץ'. זהו סרט המשך לסיפור סינדרלה משנת 2004 והסרט השני בסדרת הסרטים של *סיפור סינדרלה*. הסרט שוחרר ב-DVD ב-16 בספטמבר 2008.

בעקבות הסרט שוחרר סרט ההמשך סיפור סינדרלה: היה היה שיר בשנת 2011.

## עלילה
מרי סנטיאגו, תלמידת תיכון עם שאיפות להיות רקדנית, גרה עם אמה החורגת דומיניק, זמרת פופ מפורסמת לשעבר ושתי אחיותיה החורגות, בריט וברי שמתייחסות אליה כאל משרתת.

יום אחד מגיע אל בית הספר תלמיד חדש ששמו ג'ואי פארקר, זמר ורקדן ידוע שחוזר ללימודים בתיכון אחרי סיבוב הופעות בעולם, ולכבוד הגעתו מארגנים נשף מסכות. בניגוד להוראותיה של דומיניק, מרי הולכת לנשף ביחד עם חברתה תמי, שם היא רוקדת עם ג'ואי בלי שהיא יודעת מי הוא. ג'ואי מתאהב במרי כשהוא רוקד איתה, אך לא יודע מי היא. הוא מוריד את מסכתו ומראה לה מי הוא, אבל באותו רגע, היא שמה לב לשעה המאוחרת ומבינה שבקרוב אמה החורגת תחזור לבית ותשים לב שאינה שם. היא ממהרת לחזור הביתה ומפילה את נגן השירים שלה, ובעזרתו ג'ואי מנסה לחפש אותה.

אחיותיה החורגות של מרי מאיימות עליה שאם תספר לו שהיא זו שרקדה איתו, הן יפיצו קלטת מביכה שלה מגיל 11 שבה היא מביעה הערצה לג'ואי. תמי מנסה לשכנע את מרי שבכל זאת תספר לג'ואי שהיא זאת שרקדה איתו, וביום ההולדת של בריט וברי, מרי מגלה לג'ואי מי היא. הם נהיים חברים ומתאמנים ביחד לאודישן של מרי באוניברסיטה.

נטליה, האקסית של ג'ואי מקנאה, ובעזרת בריט וברי הן מצליחות לסכסך בין מרי לג'ואי, וגורמות למרי לחשוב שהוא בוגד בה. דומיניק לא רוצה שמרי תלך לאוניברסיטה ולכן היא גורמת לכך שיבוטל האודישן של מרי לאקדמיית הריקוד בטענה שמרי שברה את שתי רגליה.

החברה של מרי, תמי, והחבר של ג'ואי, דסטין ("הפאנק"), מצליחים לשכנע את מרי לבוא לתחרות ריקודים שעורך ג'ואי. בתחרות, מרי וג'ואי רוקדים יחד על הבמה, ולאחר מכן ג'ואי מסביר למרי מה קרה והם חוזרים להיות זוג. מנהלת אקדמיית הריקוד, שג'ואי הזמין לתחרות על מנת שתראה את מרי רוקדת, מודיעה למרי שהתקבלה לאקדמיה.

## דמויות
* סלינה גומז בתור מרי סנטיאגו
** מיה אאידה דוראן בתור מרי בת ה-3
** ניקול מוניוז בתור מרי בת ה-11
* דרו סילי בתור ג'ואי פארקר
* ג'יין לינץ' בתור דומיניק בלאט
* אמילי פרקינס בתור בריט בלאט
* קת'רין איזבל בתור ברי בלאט
* ג'סיקה פארקר קנדי בתור תמי
* מרקוס פאולק בתור דסטין
* ניקול לפלקה בתור נטליה פארוש
* לינדה בויד בתור אווי פארקר
* גרווין סנפורד בתור רוד פארקר
* קולין פו בתור לי-הה
* קאמיל מיטשל בתור רגינה קרטיקוס
* טיפני בארנס בתור דורין סמיט

## פסקול

לסרט יצא פסקול שכולל בתוכו 14 שירים. האלבום יצא בפורמט תקליטור והורדה דיגיטלית ב-26 באוגוסט 2008 על ידי חברת Razor & Tie בארצות הברית, קנדה, אוסטרליה והממלכה המאוחדת. האלבום הגיע למקום השמיני במצעד הפסקולים של בילבורד ומכר כ-129,000 עותקים נכון ליולי 2013. את הפסקול מוביל הסינגל Tell Me Something I Don't Know המבוצע על ידי גומז.

## קישורים חיצוניים
* 

## הערות שוליים

קטגוריה:סיפור סינדרלה
קטגוריה:סרטי 2008
קטגוריה:סרטי המשך אמריקאיים
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטי ריקודים
סרפן

[ממוזער|שמאל|צעירות רוסיות כפריות לבושות בסרפן, תחילת [המאה ה-20]]
ממוזער|שמאל|ילדה לבושה בסרפן, 1965
**סרפן** (ברוסית: **сарафан**) היא שמלה ללא שרוולים או צווארון, שלובשים מעל חולצה. 

סרפן הוא תלבושת עממית רוסית שלובשות נשים וילדות. מקור המילה בפרסית (sеrāрā). הסרפן המסורתי בנוי מחלק תחתון הנראה כשמלה ארוכה וחלק עליון הדומה לגופייה בעלת כתפיות. את הסרפן לובשים מעל חולצה או פריט לבוש עליון. זהו מעין שילוב של חצאית עם סינר עילי להגנת החולצה.

בתקופה המודרנית השם "סרפן" מתאר כל שמלה ללא שרוולים או צווארון שלובשים מעל חולצה. כלומר החלק התחתון יכול גם להיות קצר כמו חצאית מיני והחלק העליון משתנה מגופייה עד אוברול. הסרפן המודרני פופולרי יותר בקרב ילדות.

באנגלית בריטית הסרפן המודרני נקרא pinafore, ובאנגלית אמריקנית jumper - על שמו של בגד זה נקראת האופרה האנגלית אה"מ פינאפור מאת גילברט וסאליבן.

השם "סרפן" נכנס לשפה העברית עם העליות מרוסיה לפני קום המדינה, אז היה נפוץ בקרב תושבי ישראל. הסרפן מוזכר בשירו של יהורם גאון "איפה הן הבחורות": 
סרפן הוא נושאו של השיר "סרפן אדום", שנכתב ברוסית ב-1832 ועובד לעברית על ידי אהרן אשמן ב-1951. הגרסה העברית מציגה את הסרפן כמקובל באותה תקופה - לבוש חגיגי ליציאה לבילוי. 

## גלריית תמונות

Child and Doll.jpg|ילדה לבושה בסרפן, צולם בין 1904 ו-1915
Besties! (9515878024).jpg|שתי ילדות לבושות בסרפן, שנת 1903 לערך
Candy Stripers in training in Tallahassee, Florida (9932666936).jpg|נערות לבושות בסרפן, 1957, טאלאהאסי, פלורידה
Сарафан Шебекинский район.jpg|סרפן שחור
File:Traditional Russian Folk Costumes 02.JPG|סרפן רוסי מסורתי
ראשונים תמיד אנחנו פלוגה א של הפלמח ב - הכשרת רגבים 1945-6 - בסרפנים ובלי קוק-155761.jpg|פלמחניקיות בסרפן (עומדות מאחור), 1946


## קישורים חיצוניים

## הערות שוליים

קטגוריה:שמלות
קטגוריה:רוסיה: תרבות
קטגוריה:תרבות ביישוב
קטגוריה:גילברט וסאליבן
משרד הספורט של רוסיה

**משרד הספורט של הפדרציה הרוסית** (ברוסית: **Министерство спорта Российской Федерации**) הוא המשרד הממשלתי האחראי לניהול כלל ענפי הספורט והעיסוק הספורטיבי במדינה, כשבתחום זה נכללים בין השאר תמיכה בספורטאים רוסים וארגון השתתפות רוסית באירועי ספורט בינלאומיים כדוגמת האולימפיאדה.

המשרד הוקם ב-12 במאי 2008 כמשרד ממשלתי הממונה על התיירות, מדיניות הנוער וניהול הספורט ברוסיה. ב-21 במאי 2012 פוצלו ממנו תפקידי הטיפול במדיניות הנוער והתיירות והוא הפך למשרד הספורט.

## היסטוריה
הוועדה הממלכתית לספורט ותרבות הגוף של ברית המועצות (Спорткомитет СССР, Комитет по физической культуре и спорту при Совете Министров СССР) הוקמה ב-1954 והייתה אחראית לניהול הספורט הסובייטי ואיגד בתוכו את כל איגודי הספורט ונבחרות הספורט השונות בברית המועצות.

הוועדה הממלכתית לספורט ותרבות הגוף (Госкомспорт России, Государственный комитет Российской Федерации по физической культуре и спорту) הייתה הגוף המרכזי ברוסיה שניהל את הספורט במדינה, כשראש הוועדה החזיק בידיו סמכויות של שר. הוועדה הייתה זרוע ביצועית פדרלית האחראית לתיאום בענייני ספורט וניהול משחקי ההימור בספורט. הוועדה עסקה בפיתוח הספורט הרוסי וניהול כל נבחרות הספורט הרוסיות והוקמה ב-1991.

בשנת 1999 הוקם לראשונה משרד ממשלתי לענייני ספורט (Министерство Российской Федерации по физической культуре и спорту) אך פורק כעבור שנה. בראשו עמד המתאגרף לשעבר בוריס איוואניוז'נקוב. 

הסוכנות הפדרלית לספורט ותרבות הגוף (Федеральное агентство по физической культуре и спорту) הייתה יורשת הוועדה הממלכתית לספורט ותרבות הגוף, הוקמה ב-2002 ופורקה ב-7 באוקטובר 2008 על פי צו נשיאותי של דמיטרי מדבדב, על מנת להקים את משרד הספורט. הסוכנות הייתה אחראית לניהול הספורט הרוסי לסוגיו ופעלה כגוף ממשלתי עיקרי לניהול מדיניות הספורט הממשלתית של רוסיה.

בשנת 2015 המשרד ספג ביקורת רבה על מעורבותו בפעילות הסוכנות הרוסית למניעת סימום בספורט ובשנת 2016 הוחלט להוציאו מהרכב מייסדי הסוכנות.

## ראשי הספורט

## קישורים חיצוניים

* 

ספורט
רוסיה
עולת ראייה

קורבן **עולת ראייה** הוא אחד משלושת הקורבנות שמתחייב בהם כל אדם מישראל בעלייתו לרגל לבית המקדש בשלושת הרגלים - פסח, שבועות וסוכות.

אדם שאינו מביא קרבן זה עובר על האיסור של "לא יראו פני ריקם". איסור לאו זה נחשב ללאו שאין בו מעשה, מכיוון שהאיסור הוא על הראייה באופן "ריקם", דבר שאינו מעשה, או מכיוון שניתן להשלים את קרבן הראייה כך שהאיסור הוא אי השלמת הקרבן לאחר מכן.

## מקור המצווה
נאמר בתורה: "שָׁלֹשׁ פְּעָמִים בַּשָּׁנָה יֵרָאֶה כָּל זְכוּרְךָ אֶל פְּנֵי הָאָדֹן ה'", כלומר שהאדם מצֻווה לבוא לעזרה בבית המקדש ברגל ולהראות לפני ה'. בפסוקים אחרים באותו פרק נאמר: "שָׁלֹשׁ רְגָלִים תָּחֹג לִי בַּשָּׁנָה... **וְלֹא יֵרָאוּ פָנַי רֵיקָם**", ומכאן למדו שחובה על הבא לבית המקדש ברגל להביא עמו קרבן. המכילתא קובעת שקורבן זה חייב להיות קורבן עולה.

## החייבים במצווה
חובת הבאת עולת ראייה מוטלת רק על הגברים, כפי שנאמר "יֵרָאֶה כָּל **זְכוּרְךָ**", אך הנשים פטורות. לדעת התלמוד הירושלמי אף שנשים פטורות מקורבן עולת ראייה הם חייבות לבוא למקדש ולהיראות שם לפני ה'; אך הראשונים הכריעו כדעת התלמוד הבבלי, שנשים פטורות גם מביאה למקדש.

קטנים (ילדים שלא הגיעו לגיל חיוב במצוות) פטורים מן המצווה מן התורה, אך חכמים תקנו שאף הם חייבים, אלא שנחלקו מאיזה גיל הם חייבים: לדעת בית שמאי, כל ילד שיכול לרכוב על כתפי אביו ולעלות עמו מירושלים להר הבית, חייב במצווה זו. ואילו לדעת בית הלל (שהלכה כמותם), רק ילד שיכול לאחוז בידו של אביו ולעלות עמו מירושלים להר הבית חייב במצווה. יש הסוברים שקטן החייב בראייה חייב גם להביא קרבן ראייה, ויש הסוברים שקטן מחויב רק להגיע לעזרה, אך אינו מחויב להביא קרבן.

מי שאינו יכול לעלות לירושלים ברגל מסיבות שונות (חיגר, זקן, חולה) – פטור מן המצווה. גם בעלי מומים אחרים (חרש, אילם, עיוור) – פטורים ממצווה זו.

## דיני המצווה
בכחלק ממצווה זו, חובה על האדם לבוא לעזרה ביום טוב הראשון של החג ולהביא עמו קורבן עולה. קורבן זה יכול להיות פר, איל או כבש. לדעת הרמב"ם ניתן להביא קורבן זה גם מן העוף, אך לדעת ראשונים אחרים – הקורבן אינו בא אלא מן הבהמה.

מי שבא לעזרה ביום הראשון של הרגל שלא חל בשבת  ולא הביא קורבן זה ביטל אפוא מצוות עשה ("יֵרָאֶה כָּל זְכוּרְךָ") ועבר על מצוות לא-תעשה ("וְלֹא יֵרָאוּ פָנַי רֵיקָם"). אין עונש מלקות על לאו זה (משום שהוא "לאו שאין בו מעשה" – לאו שעוברים עליו בצורה פסיבית - שאין לוקים עליו).

חובת המצווה היא, כאמור, להביא את קורבן עולת הראייה ביום טוב הראשון של החג, אך מי שאיחר ולא הביא את הקורבן ביום זה, יכול להביאו באחד משאר ימות החג. בחג הפסח – ניתן להביא את הקורבן באחד משבעת ימי החג, ובחג הסוכות – באחד משמונת ימי החג (כולל שמיני עצרת). גם בחג השבועות, אף שהוא בן יום אחד בלבד - ניתן להביא את הקורבן באחד מששת הימים שלאחר החג. לאחר שעברו ימים אלה – לא ניתן להביא את הקורבן.

אף שקורבן "עולת ראייה" דוחה את יום טוב, אין הוא דוחה את השבת, וגם אם חל יום ראשון של יום טוב בשבת – אין מקריבים אותו בשבת, אלא לאחר השבת.

לקורבן זה אין שיעור מן התורה, שנאמר: "איש כמתנת ידו כברכת ה' אלוהיך אשר נתן לך", אך חכמים קבעו שיעור מינימלי לערכו של הקורבן, לפי בית שמאי שתי מעות של כסף ולפי בית הלל (שהלכה כמותם) - מעה אחת של כסף.

## ראו גם
*שלוש רגלים
*קורבן עולה

**קרבנות נוספים שיש להקריב ברגל**
*שלמי חגיגה
*שלמי שמחה

## קישורים חיצוניים
* 
* 

## הערות שוליים

קטגוריה:בית המקדש
קטגוריה:קורבנות ביהדות: חגים
קטגוריה:קורבן עולה
קטגוריה:מצוות בית המקדש
קטגוריה:מסכת חגיגה
אקדח TT

שמאל|200px
**אקדח TT** (רוסית: **пистолет TT**) הוא אקדח ששימש את הצבא הסובייטי ומשטרת ברית המועצות מאמצע שנות ה-30 ועד לתחילת שנות ה-70 של המאה ה-20. האקדח פותח על ידי פיודור טוקרב במפעל לייצור נשק בעיר טולה, מהם נגזר שמו (**ט"ט**).

## היסטוריה
האקדח TT פותח בשנת 1930 כתחליף לאקדח תופי נגאן 1895 שהיה עד אז האקדח התקני של הצבא והמשטרה בברית המועצות. האקדח הוכנס רשמית לשירות בשנת 1931, ושימש כנשק תקני של קציני צבא, שוטרים ואנשי כוחות הביטחון בברית המועצות.  האקדח סופק גם לצבאות של ברית ורשה ולמדינות אסיה ואפריקה שונות.

בשנת 1953 הופסק הייצור של אקדחי TT בברית המועצות, עקב המעבר לאקדח מאקארוב PM. עד אז יוצרו בברית המועצות כ-1.7 מיליון אקדחי TT.

החלפת אקדחי ה־TT באקדחי מאקרוב, לאחר הפסקת הייצור, נמשכה כמה עשרות שנים, כך למשל בחלק מיחידות המשטרה המעבר לאקדחי מאקרוב הסתיים רק באמצע שנות ה-70.
## מפעילות
250px|ממוזער|שמאל|חיילי משמר הגבול הפולני מתאמנים בירי מאקדח TT. תמונה מ-1960.
*
*
* קונגו
* סין
*
*
*
*
*
*
*
*

## דגמים
* **דגם 213** - דגם זה הוסב לשימוש בתחמושת 9 מ"מ פרבלום. מיוצר עד היום על ידי חברת נורינקו הסינית ומשווק לאזרחים בארצות הברית.
* **Tokagypt 58** - יוצר בשנת 1958 על ידי חברת Femaru הונגרית לפי הזמנת הצבא המצרי. דגם זה הוסב לשימוש בתחמושת 9 מ"מ פרבלום. כ 15,000 יחידות יוצרו. רק חלק קטן מתוכם הגיע למצרים - המצרים לא היו מרוצים מהאקדח וביטלו את העסקה. מרבית האקדחים נמכרו בשוק האזרחי בגרמניה המערבית
* **MP-81** - גרסת אל הרג של האקדח. דגם זה הוסב לשימוש בכדורי גומי. מיוצר ברוסיה על ידי חברת IZHMEH.
## העתקים
אקדחי TT יוצרו (ובסין הם מיוצרים עד היום) במדינות הבאות תחת שמות הבאים:
* סין: דגם 54, דגם 51, M-20, TU-90
* הונגריה: M48
* פולין: wz. 33
* יוגוסלביה: M57, M65 ,M70A
* צפון קוריאה: M68
* רומניה: TTC.
השוני בין ההעתקים הללו לבין האקדח המקורי מתבטא בעיקר בעיצוב הידית.

## מפרט טכני
***סוג אקדח:** חצי-אוטומטי
***כדור:** 7.62x25 מילימטר
***אורך כללי:** 196 מ"מ
***אורך הקנה:** 116 מ"מ
***משקל (ללא מחסנית וכדורים):** 840 גרם
***טווח אש יעיל מקסימלי:** 50 מטר
***[[מהירות לוע]]:** 420 מ'\שנייה
***הזנה:** מחסנית חיצונית של 8+1 כדורים (ה-"1+" מתייחס לכדור שניתן לטעון לבית הבליעה)

## קישורים חיצוניים

* תיאור של אקדח TT 

## הערות שוליים

TT
קטגוריה:אקדחים רוסיים וסובייטיים
שלמי שמחה

קורבן **שלמי שמחה** הוא אחד משלושת הקורבנות שמתחייב בהם כל אדם מישראל בעלייתו לרגל לבית המקדש בשלושת הרגלים -  פסח, שבועות וסוכות.

## מקור המצווה
נאמר בתורה: "וְשָׂמַחְתָּ בְּחַגֶּךָ אַתָּה וּבִנְךָ וּבִתֶּךָ וְעַבְדְּךָ וַאֲמָתֶךָ וְהַלֵּוִי וְהַגֵּר וְהַיָּתוֹם וְהָאַלְמָנָה אֲשֶׁר בִּשְׁעָרֶיךָ", ומכאן שמצווה לשמוח ברגל לפני ה'. ובמקום אחר נאמר: "וְזָבַחְתָּ שְׁלָמִים וְאָכַלְתָּ שָּׁם וְשָׂמַחְתָּ לִפְנֵי ה' אֱלֹהֶיךָ", ומכאן למדו שקיום מצוות שמחה הוא על ידי הקרבת קורבן שלמים ואכילת בשרו.

## החייבים במצווה
כל אדם מישראל חייב בשלמי שמחה, אחד אנשים ואחד נשים, כפי שנאמר: "ושמחת בחגך אתה ובנך **ובתך**". עם זאת, יש הסוברים שהאישה אינה חייבת במצווה זו, אלא החובה היא על בעלה או על אביה לשמח אותה, כלומר שעליו מוטלת החובה להעלותה לירושלים, להקריב קורבן שלמי שמחה ולתת לה לאכול ממנו. ערל (יהודי שאינו מהול) וטמא - פטורים ממצווה זו, משום שאסור להם לאכול בשר קורבנות.

## החובה לשמח את העניים
מצווה זו כוללת חובה מוסרית - לשמח את בני השכבות החלשות בחברה, וכפי שכותב הרמב"ם: "כשיזבח אדם שלמי חגיגה ושלמי שמחה  - לא יהיה אוכל הוא ובניו ואשתו בלבד וידמה שיעשה מצווה גמורה, אלא חייב לשמח העניים והאומללים, שנאמר: 'והלוי והגר והיתום והאלמנה' - מאכיל הכל ומשקן כפי עושרו, ומי שאכל זבחיו ולא שימח אלו עמו - עליו נאמר: 'זבחיהם כלחם אונים להם כל אוכליו יטמאו כי לחמם לנפשם'" (הלכות חגיגה ב, יד).

## טעם המצווה ופרטיה

עיקר מצוות שלמי שמחה אינה מצווה **להקריב** קורבן שלמים, אלא **לאכול** מבשר הקורבן. לפיכך ניתן לקיים את המצווה גם באמצעות אכילת בשר קורבנות אחרים, ככתוב במשנה (): "ישראל (מי שאינם כהנים) יוצאין ידי חובתן (חובת שלמי שמחה) בנדרים ונדבות (קורבנות נדבה שהקריבו, אף שלא הוקדשו כ"שלמי שמחה") ובמעשר בהמה, והכהנים (גם) בחטאות ואשמות ובבכור ובחזה ושוק (של קורבן שלמים או תודה; כל אלו הם קורבנות או חלקי קורבנות שנאכלים על ידי הכהנים). 

מצוות אכילת שלמי שמחה נוהגת בכל ימי הרגל. יש הסוברים שבכל יום מימי הרגל יש לאכול מבשר הקורבנות. לדעת הרמב"ם המצווה היא להביא שלמים אלה פעם אחת במהלך הרגל. יש הסוברים שבצד מצוות אכילת שלמים בכל ימות הרגל יש גם מצווה להקריב שלמי שמחה פעם אחת ברגל. ויש ששללו חידוש זה (ה"חזון איש").

הקרבת שלמי השמחה דוחה יום טוב ואינה דוחה שבת.

## לאחר חורבן בית המקדש
לאחר חורבן בית המקדש לא ניתן לקיים את מצוות שמחת הרגל באמצעות קורבן שלמים, ולפיכך קבעו חכמים שקיום המצווה נעשה בדרכים אחרות, כאשר יש הבדל בין אנשים לנשים ובין מבוגרים לילדים. אנשים מקיימים את מצוות השמחה ביין, ככתוב (תהלים קד, טו): "ויין ישמח לבב אנוש" (לדעת הרמב"ם ניתן לצאת ידי חובה גם באכילת בשר), נשים - בקניית בגדים ותכשיטים, וילדים - "נותן להם קליות ואגוזים ומגדנות (ממתקים)". 

גם בזמן הזה, מצוות השמחה כוללת את החובה לשמח את העניים: "וכשהוא אוכל ושותה חייב להאכיל לגר ליתום ולאלמנה עם שאר העניים האומללים, אבל מי שנועל דלתות חצרו ואוכל ושותה הוא ובניו ואשתו ואינו מאכיל ומשקה לעניים ולמרי נפש - אין זו שמחת מצווה אלא שמחת כריסו" (רמב"ם הלכות יום טוב ו, יח).

## ראו גם

*קורבן שלמים

**קרבנות נוספים שיש להקריב ברגל**
*שלמי חגיגה
*עולת ראיה
## הערות שוליים

קטגוריה:בית המקדש 
קטגוריה:קורבנות ביהדות: חגים
קטגוריה:קורבן שלמים
קטגוריה:מסכת חגיגה
דייט לילי

**דייט לילי** (אנגלית: **Date Night**) הוא סרט קומדיה אמריקאי משנת 2010, שביים שון לוי, בכיכובם של סטיב קארל וטינה פיי. הסרט גרף בסוף השבוע הראשון להקרנתו הכנסות של 27.1 מיליון דולר. וכ-151 מיליון דולר בסך הכל.
## עלילה

פיל וקלייר פוסטר הם זוג נשוי מניו ג'רזי עם שני ילדים אשר חיי משפחתם הפכו לשגרה משעממת. כדי להפיג את השגרה פיל לוקח את קלייר למסעדת דגים במנהטן, אבל אין עבורם שולחן פנוי. פיל מחליט לקחת את אחד השולחנות שהוזמנו על ידי זוג שלא הגיעו. בזמן האכילה ניגשו אליהם שני גברים ודורשים מהם לבוא איתם ולהביא להם כונן נייד שכביכול הם גנבו. למרות הפצרותיהם של פיל וקלייר שהם אינם אותו זוג הגברים לוקחים כדי לחפש את הכונן, אך הם מצליחים להימלט ולהזעיק עזרה מחברם, הולברוק.

## צוות השחקנים
* סטיב קארל – פיל פוסטר
* טינה פיי – קלייר פוסטר
* מארק וולברג – הולברוק גראנט
* ריי ליוטה – ג'ו מיאלטו
* ג'יימס פרנקו – טום פאלטון
* מילה קוניס – וויפיט פאלטון
* מארק רופאלו – בראד סולוין
* קריסטן ויג – היילי סולוין
* קומון – הבלש קולינס
* ג'ימי סימפסון – הבלש ארמסטרונג
* טראג'י פ. הנסון – הבלשית ארויו
* לייטון מיסטר – קייטי
* ויליאם פיכטנר – פרנק קארנשאו
* אוליביה מאן – פקידה במסעדה
* ג'יי בי סמוב – נהג מונית
* גל גדות – נתניה
* ויל.איי.אם – עצמו

## קישורים חיצוניים
* 

**ביקורות**
* 
* 
* 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי פעולה אמריקאיים
קטגוריה:סרטי פוקס המאה ה-20
קטגוריה:סרטי 2010
קטגוריה:סרטי קומדיה אמריקאיים
כד המוזה

"**כד המוזה**" הוא כינויו של כד מסוג ליקיטוס (lekythos) המיוחס לצייר המכונה "צייר אכילס" (Achilles Painter) ומתוארך למחצית המאה ה-5 לפנה"ס באטיקה, יוון. כיום הכד נמצא באוסף המוזיאון הלאומי לארכאולוגיה במינכן, גרמניה.

הכד מתאר שתי דמויות. האחת היא דמות המתוארת ישובה על סלע ומנגנת בקיתרה (kithara), כלי מיתר דמוי נבל קטן. הסביבה מסומלת באמצעות קו מצויר, המתאר נוף ובאמצעות טקסט המזהה את המקום כ"הר הליקון". לרגליה מופיעה ציפור, שעל פי זיהוי איקונוגרפי ייתכן והוא זמיר. מול דמות זו ניצבת דמות נשית נוספת. היא לבושה בהימטיון אדום וכבד. בין שתי הדמויות מופיע הטקסט ביוונית: יפה הוא אקסיופייתס בן אלקימכוס" ( Axiopeithes kalos Alkimachouׂ).

מחקר תולדות האמנות זיהה את הדמות המנגנת כמוזה. היו שהציעו את קליאו או את אראטו. סברה אחרת מזהה אותה כקאליופה, אימו של אורפאוס. הניסיון לזהות את הדמות הנשית השנייה הוא קשה יותר. נטייה מחקרית מצטברת מנסה לזהות דמות זו כסאפפו, המשוררת הידועה. הזיהוי נשען הן על המסורת האיקונוגרפית המתארת את סאפפו לצד מוזה, ומתוך השוואה לתיאורים אחרים שלה. יחד עם זאת אין שום ודאות בזיהוי זה. מיכאל אבי יונה טוען כי הדימוי של האישה המנגנת מצביע על שינוי בייצוגן של נשים בתקופה הזו כדמויות עצמאיות.

הנגינה בקירתה ובכלי מיתר נתפשה בתרבות היוונית כביטוי לבהירות ולשאיפה להרמוניה אפולונית. חלק מן החוקרים מצאו קשר בין מוטיב הנגינה לבין הופעתו על גבי כד אבל כניסיון לחבר את החיים והמוות על ידי המוזיקה. טילמן זיבאס (seebass) אף טען כי יחס זה מבוטא גם בשימוש ברקע הלבן הריק, אשר מהווה "צירוף של מוזיקה ודממה" המקבילים "למרחב מלא ולמרחב הריק, לחיים ולמוות"

## קישורים חיצוניים

## הערות שוליים

קטגוריה:יצירות קרמיות
קטגוריה:קדרות יוון העתיקה
מוזה
קטגוריה:מוזות
מנזר אוסטרוג

**מנזר אוסטרוג** (סרבית **Манастир Острог**; **Manastir Ostrog**) הוא מנזר השוכן בגובה של 900 מטרים מעל פני הים במישור ביילופאווליץ' (Bjelopavlić) שבעמק  נהר זטה במרכז מונטנגרו. חלקו העליון של המנזר היא מצודה הקבועה על צוק סלעי כמעט אנכי, ובעמק שלמרגלותיה שוכנים מבנים נוספים השייכים למנזר ומספר כנסיות.

## היסטוריה
קיומו של יישוב ספר באתר בשם קסטרום (Kastrum) נזכר לראשונה ב-1441, ונראה כי הוא נהרס בפלישות העות'מאניות בסוף המאה ה-15. מועד הקמתו המדויק של המנזר אינו ידוע, והוא מיוחס למטרופוליט של הרצגובינה, בזיליוס הקדוש מאוסטרוג (Свети Василије Острошки, Sveti Vasilije Ostroški; 1610-1671), אשר נקבר במערה באתר. במקום שכנה כבר כנסייה שבזיליוס הרחיב, והוא  הקים את מוסדות המנזר מכספי תרומות בשלוש מערות - בראשונה הקים את כנסיית ואוודנייה (Vavedenja), בשנייה חדר אירוח ואחסון ובשלישית מקום אחסון לאוצרות המנזר. המצודה שבמנזר העליון נבנתה לאחר מכן וב-1824 נבנתה כנסייה טרויין הקדוש בחלקו התחתון של המנזר. 
במשך השנים שמשה המצודה במנזר העליון כמעוז במספר קרבות, בהם שני קרבות נגד העות'מאנים ב-1853 וב-1877. המנזר זכה למראהו הנוכחי בין השנים 1923-1926, לאחר שרפה אשר כילתה את חלקו העיקרי וחלק גדול מאוצרותיו.

קברו של בזיליוס הקדוש בכנסיית המערה ואוודנייה נחשב למקום הקדוש ביותר במונטנגרו ובהרצגובינה, והוא הפך לאתר עלייה לרגל פופולרי בבלקן, במיוחד בקרב נוצרים אורתודוקסים, אך גם עבור קתולים ומוסלמים. העולים לרגל עושים את דרכם מהמנזר התחתון לעליון כשהם יחפים, ויש העושים זאת על ברכיהם. האתר זוכה לביקור במשך כל השנה ובמשך כל שעות היום והלילה, אך במיוחד בפנטקוסט וביום חגו של הקדוש - 29 באפריל. לפי המסורת תפילה במקום היא סגולה למרפא ולניסים.

## גלריה

Gornji manasti sa konakom - panorama 2008.jpg|מראה המנזר
OstrogBjelopavliciPlain.jpg|מבט מהכנסייה העליונה לעבר מישור Bjelopavlići


## קישורים חיצוניים

* 
* מנזר אוסטרוג באתר לשכת התיירות של מונטנגרו

## הערות שוליים

קטגוריה:אירופה: מנזרים נוצריים
קטגוריה:מונטנגרו: היסטוריה
קטגוריה:מונטנגרו: מבנים
נייר סינון

ממוזער

**נייר סינון** הוא נייר חדיר למחצה המוצב בניצב לכיוון זרימת נוזל או גז, ומשמש לסינון מוצקים מהנוזל או הגז הזורמים.

ניירות סינון מיוצרים בקשת רחבה של ערכים לתכונות כגון נקבוביות, עוצמת הרטבה, קצב זרימה, יעילות, קיבולת ועוד.

## מנגנוני סינון
ישנם שני מנגנונים של סינון עם נייר:
* "סינון נפחי" - בו נלכדים החלקיקים בגוף הנייר ועל כן, מתאים לעבודה עם נוזלים.
* "סינון שטחי" - בו נלכדים החלקיקים על פני השטח ועל כן מתאים לעבודה עם מוצקים.

## שימושים

אחד השימושים הנפוצים של נייר הסינון הוא חליטת תה (או צמחים אחרים) באמצעות תיון.
נייר סינון משמש גם להכנת קפה באמצעות מכונת קפה.

נייר הסינון יכול לשמש גם במכשירים כמו שואב אבק. בשיטה זו האבק נשאב ונכנס אל השקית העשויה בד או נייר סינון מיוחד. כל האבק/ליכלוך נשאר בשקית שלוכדת אותו ואילו האוויר יוצא החוצה.

במערכת הזרקת דלק מסנן הדלק (Fuel filter) נקרא בעגה 'פילטר דלק', הוא מסנן העשוי נייר סינון המותקן בין משאבת הדלק לבין צינור החלוקה. תפקידו לסנן את הדלק המגיע אל מנוע המכונית ולחסום מעבר של גופים לא רצויים כגון חלקיקי חלודה, חול, אבק, לכלוך ושאר פסולת המצטברת מסיבות שונות כגון חדירה בזמן פעולת מילוי המכל, מטיב הדלק, בלאי הרכיבים וכו'.

בניסויי מעבדה והדגמות עם תא אלקטרוכימי, משתמשים בנייר סינון ספוג במלח כגשר מלח במקום צינור זכוכית בצורת U שהוא אביזר יקר ומורכב יותר.

## קישורים חיצוניים

קטגוריה:כלי מעבדה
קטגוריה:תה
קטגוריה:קפה
סינון
קטגוריה:סינון
קטגוריה:הפרדת נוזלים-מוצקים
יבלונקה

**יבלונקה** הוא שם של מספר כפרים בפולין ובסלובקיה וכן שם משפחה.

קטגוריה:שמות משפחה
זאב חיים ליפשיץ

הרב **זאב חיים ליפשיץ** (ה'תרצ"ו, 1935 - כ' בתשרי תשע"ג, 6 באוקטובר 2012) היה תלמיד חכם ירושלמי בעל השכלה כללית רחבה. התפרסם כבעל שיטה פסיכולוגית-יהודית ייחודית, ועמד בראש "סדנת אנוש" בירושלים.

## ביוגרפיה
נולד ב-1935 בתל אביב לאליעזר זיידל שהיה תלמידו של החפץ חיים, בוגר ישיבת חברון וממקימי ישיבת לומז'ה. ולחנה-חאשה, בת הרב יעקב קנטרוביץ. על בני משפחתו נמנים הרב משה פיינשטיין שהיה בן דודה של אמו והרב יוסף דוב הלוי סולובייצ'יק בן דודו השני. בצעירותו נמנה עם תלמידיו של הרב שלמה זלמן אוירבך. ולאחר שסבל מאסתמה קשה נסע לשווייץ, שם היה לתלמידו ועוזרו של הרב יחיאל יעקב ויינברג משווייץ, והשתתף בכתיבה ועריכה של ספר השו"ת שלו, "שרידי אש". הרב ויינברג אף שלחו לעיר מונטרה ללמוד אצל הפסיכולוג הנודע ז'אן פיאז'ה. הרב ליפשיץ החל ללמוד במונטרה והמשיך את לימודיו אצל פיאז'ה בעיר ז'נבה שש שנים.

במשך כשש שנים, היה המנהל הרוחני של ישיבת ההסדר הראשונה כרם ביבנה. בשלהי שנת תשל"ב הקים את המכון "סדנת אנוש" בירושלים ומאז הוא עמד בראשו. עסק בשלום בית. היה חניך האסכולה הליטאית.

התגורר בשכונת הגבעה הצרפתית. נפטר בירושלים ביום כ' בתשרי תשע"ג.

## שיטתו הפסיכולוגית
לרב ליפשיץ היה ידע נרחב בפסיכולוגיה בפילוסופיה ובגרפולוגיה שבעזרתן פיתח שיטה עצמאית בפסיכולוגיה המתאימה לרוח היהדות. לעומת הפסיכולוגיה המקובלת בה מחפשים אירועים ותסביכים בעבר, הרב ליפשיץ לא טיפל בשלילי אלא חיפש את האיכותי והחיובי של האדם וחיבר אותו למטרות ערכיות שמתאימות לו במסגרת היהדות. לדבריו הפסיכולוגיה היהודית מכירה בחשיבותם של צרכים כמו רכושנות, דחפים גופניים וצרכים חברתיים, אבל מייחסת חשיבות מכרעת לאיכות הרוחנית של האדם. ככל שאיכותו הרוחנית של האדם פעילה יותר, הדחפים השונים נכנעים לה.

## סדנת אנוש
סדנת אנוש היא מרכז להדרכה חינוכית ורוחנית הפועלת על פי שיטתו של הרב ליפשיץ. המכון עוסק בכמה תחומים, בהם: ייעוץ והדרכה אישית. הכשרת מחנכים ופיתוח דרכי הוראה. ייעוץ והדרכה למשפחה היהודית. במכון גם קיימת ישיבה על שם דודו של הרב ליפשיץ, הרב יצחק יחיאל קנטרוביץ', רבה של ז'טל, שנרצח בשואה, כאשר השיעורים שבעבר נאמרו על ידי הרב ליפשיץ עצמו וכיום על ידי בנו, הרב ד"ר יצחק ליפשיץ.

## ספריו
* **קיום וייעוד**, על ספר יונה. הספר יצא לאור בעברית, אנגלית, צרפתית ורוסית (באנגלית יצא לאור לראשונה בשם: THE PARADOX OF HUMAN EXISTENCE, JASON ARONSON, INC).
* **זחלתי ואירא**, על התורה. הכרך הראשון יצא לאור בירושלים 2004.
* **מעין השלם** - חוברת על טהרת המשפחה.
* **הנסיך הקטן היהודי**. יצא לאור בשנת תשע"ד.

## לקריאה נוספת
* יחס ההלכה לפסיכולוגיה המודרנית - שיחה עם הרב חיים ליפשיץ, תחומין א, חורף תש"ם, עמ' 273–279.

## קישורים חיצוניים
* אתר הבית של "סדנת אנוש"
* 

קטגוריה:רבנים אורתודוקסים
קטגוריה:רבנים ישראלים
קטגוריה:עוסקים בפסיכולוגיה יהודית
קטגוריה:משפחת פיינשטיין
קטגוריה:הגבעה הצרפתית: אישים
קטגוריה:רבני ישיבת כרם ביבנה
קטגוריה:ישראלים שנולדו ב-1935
קטגוריה:ישראלים שנפטרו ב-2012
דמיין את זה

**דמיין את זה** (באנגלית: **Picture This**) הוא סרט מסוגת קומדיה רומנטית אשר שודר לראשונה ב-18 ביולי 2008 בערוץ ABC Family. בסרט מככבים אשלי טיסדייל ורובי אמל. הסרט נצפה על ידי 5.3 מיליון צופים.

## עלילה
מנדי גילברט היא נערה מתבגרת לא פופולרית בתיכון נוטינגהאם. היא גרה עם אביה, טום ויש לה שתי חברות - אלקסה וקאיין. ליסה קרוס היא האויבת שלה, משום שמנדי מאוהבת בחבר של ליסה - דרו פטרסון.

כאשר מנדי מגלה שדרו מצטרף לצוות השחייה בתיכון היא מחליטה להצטרף גם. בשטח הבריכה היא מאבדת את משקפיה, נופלת למים ומאבדת את ההכרה. כשהיא מתעוררת היא מגלה שדרו הציל אותה. היא נפגשת עם דרו באגם ליד התיכון שאביה אסר עליה ללכת אליו. כאשר ליסה רואה את דרו ומנדי ביחד היא כועסת. היא מוצאת את הטלפון הנייד של מנדי על הרצפה, היא מתקשרת לאבא של מנדי ומספרת לו שבתו באגם.

דרו מזמין את מינדי כבת זוגו לנשף סיום שנת הלימודים, אך אביה אוסר עליה לצאת מהבית ולהשתמש בטלפון הנייד, בטלוויזיה ובמחשב. מינדי משקרת לאביה כדי להגיע למסיבה - היא מספרת שהיא הולכת אל אלקסה כדי ללמוד. אולם, אביה מתקשר אליה בשיחת וידאו, כל חצי שעה כדי לבדוק שהיא ואלקסה אכן לומדות. הבנות מוצאות פתרון טכני לבעיה זו וממשיכות לרמות את אביה של מנדי. מנדי נהנית מאוד בנשף הסיום ומוכתרת למלכת הנשף.

## צוות השחקנים
*אשלי טיסדייל - מינדי גילברט
*רובי אמל - דרו פטרסון
*שנה גריימס - קאיין
*לורן קולינס - אלקסה
*סינדי באסבי - ליסה קרוס
*קווין פולק - טום גילברט
*מקסים רוי - מארשה גילברט
*אנג'לה גאלופו - קימברלי
*מתיו רודסאף - דני שארפל

## הפסקול
בשנת 2008 יצא פסקול הסרט. יש בפסקול 22 שירים ובאלבום משתתפים אשלי טיסדייל, אנג'י הילטון, ג'וש קלי ועוד.

### רשימת השירים

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2008
קטגוריה:סרטי מטרו גולדווין מאייר
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
ג'ון ג'קסון

**ג'ון דייוויד ג'קסון** (19 בינואר 1925 - 20 במאי 2016) היה פיזיקאי קנדי-אמריקאי, פרופסור אמריטוס באוניברסיטת קליפורניה בברקלי ופיזיקאי בכיר במעבדה הלאומית לורנס ברקלי. הוא היה חבר באקדמיה הלאומית למדעים של ארצות הברית וזכה לפרסום בזכות חיבור ספר הלימוד האקדמי הפופולרי ביותר בנושא אלקטרודינמיקה קלאסית. 

## קורות חיים
ג'קסון נולד בלונדון, קנדה וסיים תואר ראשון בפיזיקה ומתמטיקה בשנת 1946 באוניברסיטת מערב אונטריו. הוא המשיך את לימודיו במכון הטכנולוגי של מסצ'וסטס, שם עבד תחת הנחייתו של ויקטור וייסקופף וקיבל תואר דוקטור בשנת 1949. בעבודת הדוקטורט, בהמשך לעבודתו הקודמת על פיזור פרוטון-נייטרון, ג'קסון חקר אופני פיזור פרוטון-פרוטון באנרגיות נמוכות בשיטת הווריאציות של שווינגר, והראה את הקשר בינה לבין נוסחת בתה הפשוטה יותר.

לאחר סיום הדוקטורט, ג'קסון נשאר ב-MIT למשך שישה חודשים. במהלכם קיבל הצעות עבודה ממספר אוניברסיטאות: הוא הוזמן להצטרף לסגל אוניברסיטת קורנל על ידי הנס בתה, וכן לאוניברסיטת ויסקונסין ואוניברסיטת מקגיל. ג'קסון בחר במקגיל, עבר ב-1950 ומכיוון שהיה פיזיקאי תאורטי, השתלב במחלקה למתמטיקה. הוא התקדם לדרגת פרופסור חבר, אך עזב את מקגיל ב-1957 על מנת להצטרף לפקולטה לפיזיקה של אוניברסיטת אילינוי. ג'קסון נשאר באילינוי עד 1967, אז עבר לאוניברסיטת קליפורניה בברקלי, שם הוא החזיק במשרות במחלקה לפיזיקה וגם במעבדה הלאומית.

עיקר מחקרו של ג'קסון לאורך השנים היה בתחום פיזיקת חלקיקים. הוא המשיך לעבוד הן באוניברסיטה והן במעבדה גם לאחר שהפך לפרופסור אמריטוס ב-1992. כמו כן, הוא היה חבר באגודה האמריקאית לפיזיקה וחבר פעיל באיגוד המדענים המודאגים (שאחד ממייסדיו היה מנחה הדוקטורט שלו, ויקטור וייסקופף).

נפטר בגיל 91.

## מעבודותיו

*Jackson, J.D., **Classical Electrodynamics**, 1999 (3rd ed.). Wiley, New York, 
* 
*Jackson, J.D., **Physics of Elementary Particles**, 1958. Princeton University Press
*Jackson, J.D., **Mathematics for Quantum Mechanics**, 2006 (reprint), Dover Publications, New York, 


## קישורים חיצוניים

* אתרו של ד"ר ג'קסון

## הערות שוליים

קטגוריה:פיזיקאים אמריקאים
קטגוריה:מתמטיקאים אמריקאים
קטגוריה:מדענים קנדים
קטגוריה:מהגרים מקנדה לארצות הברית
קטגוריה:קנדים חברי האקדמיה הלאומית למדעים של ארצות הברית
קטגוריה:בוגרי אוניברסיטת מערב אונטריו
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת מקגיל
קטגוריה:סגל אוניברסיטת קליפורניה בברקלי
קטגוריה:סגל אוניברסיטת אילינוי באורבנה-שמפיין
קטגוריה:אמריקאים שנולדו ב-1925
קטגוריה:אמריקאים שנפטרו ב-2016
אפקט ורתר

**אפקט וֶרתֶר** (אנגלית: Werther effect) הוא תופעה חברתית שבה התאבדות של אדם גורמת לאנשים נוספים להתאבד, כשהם מחקים לעיתים גם את אופן ההתאבדות. התופעה קרויה על שם גל ההתאבדויות שהתרחש באירופה, בעקבות הפצת הרומן ייסורי ורתר הצעיר מאת הסופר הגרמני גתה, בסוף המאה ה-18.

## מקרים בולטים
"ייסורי ורתר הצעיר" הופיע ב-1774. ברומן התאבד הגיבור בעקבות אהבה נכזבת באמצעות ירייה בראשו. לאחר הפצת הספר נודעו מקרים רבים בהם אנשים ניסו להתאבד באותה דרך. במספר מקומות הוחרם הספר כדי למנוע זאת. הכינוי "אפקט ורתר" נטבע מאתיים שנה מאוחר יותר, ב-1974, על ידי החוקר דייוויד פיליפס.

שיעור ההתאבדויות גבר בעקבות התאבדויות של אישים מפורסמים, כגון מרילין מונרו וקורט קוביין. חלק מהקורבנות מתאבדים באותה דרך, באותו מקום או באותו תאריך.

בשנת 2017 בעקבות התאבדות של אוגוסט איימס התאבדו מספר שחקניות פורנו נוספות.

גם בישראל, על פי דיווחים, עלה מספר ניסיונות ההתאבדות ב-24 אחוז בעקבות התאבדות הבדרן דודו טופז. לאחר אירועי ה-14 ביולי 2012, הפגנות השנה למחאה החברתית, שבהן הצית את עצמו משה סילמן, היו שחיקו אותו בעקבות מצבם הכלכלי הקשה.

## הגורמים להתאבדות

הגורמים להתאבדות או לניסיונות ההתאבדות המופיעים באפקט ורתר, אינם שונים מהגורמים הידועים להתאבדות באופן כללי. מרבית המתאבדים היו ידועים כלוקים בהפרעות נפשיות מסוגים שונים, בעיקר הפרעות מצב רוח והתמכרות לסמים. קשיים אלו, המשולבים לרוב עם נסיבות חיים קשות כגון בדידות, מחלה, כישלון בתחום האישי או המקצועי, גירושין, התאלמנות ועוד — הם הגורמים העיקריים להתאבדות, גם כשמדובר בהתאבדות במסגרת אפקט ורתר.

החוקר הישראלי פרופ' יעקב רופא, כחלק מהתיאורייה הפסיכו-ביזארית שהגה, טוען כי כל הפרעה נפשית שאינה פתולוגית (כגון OCD לעומת סכיזופרניה) היא נרכשת מתוך ארסנל הפרעות אליהן נחשף החולה. אובדנות אינה שונה, ואפקט ורתר הוא למעשה חלק מרכישת התנהגויות רחבה יותר.

## קישורים חיצוניים
* עידו קינן, התאבדויות ברשת, 6 באוגוסט 2003, אתר nana10

## הערות שוליים

קטגוריה:התאבדות